Liverpool interessati fl-akkwist ta' Jadon Sancho Liverpool qed iżommu ħarsithom mill-qrib fuq l-iżviluppi dwar il-futur tal-winger ta' Borussia Dortmund, Jadon Sancho. L-interess ta' Manchester United f'dan il-player internazzjonali Ingliż iddominat l-aħbarijiet fit-tieqa tat-trasferimenti tas-sajf, iżda t-trasferiment ma mmaterjalizzax ruħu u l-player baqa' jilgħab fil-Westfalenstadion. Sancho għad irid iħalli l-marka f'dan l-istaġun fil-Bundesliga, għalkemm iż-żagħżugħ ta' 20 sena rreġistra ħames assists fil-kampjonat kif ukoll erba' goals fiċ-Champions League u fid-DFB-Pokal. Manchester United huma mistennija li jerġgħu jqajmu l-interess tagħhom f'Sancho fis-sajf li ġej, iżda huwa mifhum li Liverpool jisnabu wkoll fit-tellieqa għall-firma tiegħu. Anfield kien meqjus bħala destinazzjoni potenzjali għal Sancho matul is-sajf li għadda, u r-Reds jingħad li qed jikkunsidraw offerta ta' £110 miljun għall-attakkant ta' Dortmund fl-2021. Sancho jinsab taħt kuntratt fil-Westfalenstadion sa tmiem l-istaġun 2022-23, fejn b'kollox skorja 38 goal u provda 52 assist f'117-il partita.